open-index/open-wikipedia-markdown huggingface dataset:
FK Limbaži

**FK Limbaži** ir futbola klubs no Limbažiem Latvijā, kurš spēlē Latvijas futbola 3. līgā. Tas ir dibināts 2016. gadā. Šajā gadā komanda piedalījās Latvijas futbola 2. līgas Vidzemes zonā un ieguva 11. vietu no 14. komandām. 2017. gadā 15 komandu konkurencē FK Limbaži ierindojās 6. vietā, bet 2018. gadā — 1. vietā Vidzemē un ieguva tiesības piedalīties finālsacensībās, taču turnīra finālā neiekļuva.

## Iegūtās vietas Latvijas čempionātā

ImageSize = width:500 height:60
PlotArea = left:0 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2015 till:01/07/2018
ScaleMajor = unit:year increment:1 start:2016
Colors =
  id:bl1  value:rgb(0.3,0.8,0.5)
  id:bl2  value:rgb(0.9,0.9,0.3)
  id:bl3  value:rgb(0.9,0.5,0.5)    
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData= 
  bar:Position width:15 color:white align:center 

  from:01/07/2015 till:01/07/2016  shift:(0,-4) text:11
  from:01/07/2016 till:01/07/2017  shift:(0,-4) text:6
  from:01/07/2017 till:01/07/2018  shift:(0,-4) text:1

  from:01/07/2015 till:01/07/2016  color:bl3  shift:(0,13) 
  from:01/07/2016 till:01/07/2018  color:bl3  shift:(0,13)  text: "2. līga Vidzeme" 

## Sasniegumi Latvijas kausa izcīņā
* 2018 — astotdaļfināls
* 2017 — 1.kārta
* 2016 — 1.kārta

## Iegūtie tituli
* **[[Latvijas 2. līga Vidzeme|Latvijas 2. līga Vidzeme uzvarētāji]] (1):** 2018

## Komandas sastāvs

## Atsauces
https://lff.lv/zinas/11235/labakie-speletaji-2-ligas-vidzemes-un-latgales-turniros/

## Ārējās saites
* Facebook konts
* Instagram konts
* Latvijas Futbola federācija
Savstarpēji pirmskaitļi

Matemātikā **savstarpēji** jeb **relatīvi pirmskaitļi** ir tādi veseli skaitļi *a* un *b*, kuriem nav neviena kopīga pozitīva dalītāja, kas atšķiras no 1. Citiem vārdiem, to lielākais kopīgais dalītājs LKD(*a*, *b*) ir 1. Piemēram, 6 un 35 ir savstarpēji pirmskaitļi. Toties 6 un 27 nav savstarpēji pirmskaitļi, jo tie abi dalās ar 3. Skaitlis 1 ir savstarpējs pirmskaitlis ar jebkuru veselu skaitli.

Lai pierakstītu, ka *a* un *b* ir savstarpēji pirmskaitļi, dažreiz tiek lietots apzīmējums *a* \perp *b*.

Ātrs veids, kā noskaidrot vai *a* un *b* ir savstarpēji pirmskaitļi, ir pārbaudīt vai LKD(*a*, *b*) = 1, izmantojot Eiklīda algoritmu.

Eilera funkcija *φ*(*n*) no naturāla skaitļa *n* ir vienāda ar naturālo skaitļu skaitu kas nepārsniedz *n* un ir savstarpēji pirmskaitļi ar *n*.

## Īpašības

* Jebkuram naturālam *n* skaitļi *n* un *n* + 1 ir savstarpēji pirmskaitļi;
* Veseli skaitļi *a* un *b* ir savstarpēji pirmskaitļi tad un tikai tad, ja eksistē tādi veseli skaitļi *x* un *y*, ka *ax* + *by* = 1 (tas seko no Bezū vienādības);
* Īpašība "būt savstarpējiem pirmskaitļiem" nav tranzitīva. Piemēram, LKD(2, 3) = 1, LKD(3, 4) = 1, bet LKD(2, 4) = 2.

## Skatīt arī

* Pirmskaitlis

## Ārējās saites

Eric W. Weisstein, Relatively Prime, MathWorld.
Uģis Rotbergs

**Uģis Rotbergs** (dzimis ) ir latviešu mežkopis, dabas aizsardzības aktīvists un politiķis. Bijis Pasaules dabas fonda Latvijas organizācijas direktors un valdes priekšsēdētājs. Bijis 10. Saeimas un Rīgas domes deputāts, pārstāv partiju "Vienotība" (iepriekš "Pilsonisko savienību"). Ievēlēts 14. Saeimā.

## Biogrāfija
U. Rotbergs ir ieguvis maģistra grādu uzņēmumu un organizāciju vadīšanā Rīgas Tehniskās universitātes Rīgas Biznesa institūtā un pirms tam mežsaimniecības inženiera grādu Latvijas Lauksaimniecības akadēmijā.

No 1994. līdz 2010. gadam kā direktors vadījis Pasaules dabas fonda Latvijas organizāciju, bet kopš 2010. gada ir tās valdes priekšsēdētājs.

## Politiskā darbība
Politikā iesaistījies , kad tika dibināta "Meierovica biedrība par progresīvām pārmaiņām" (viens no tās dibinātājiem).  tika paziņots, ka apvienības "Vienotība" sarakstā 10. Saeimas vēlēšanās piedalīsies 10 biedrības dalībnieki, tostarp, arī U. Rotbergs. Viņš kļuva arī par biedrības valdes locekli. Saeimā sākotnēji netika ievēlēts, taču kļuva par 10. Saeimas deputātu Lindas Mūrnieces vietā, kura ieņēma ministres amatu. 10. Saeimā darbojās politisko partiju apvienības "Vienotība" frakcijā, Aizsardzības, iekšlietu un korupcijas novēršanas un Saimnieciskajā komisijā, Ārlietu komisijas Baltijas lietu apakškomisijā.

2013. gadā ievēlēts Rīgas domē no "Vienotības" saraksta. Nesekmīgi kandidēja 12. Saeimas vēlēšanās 2014. gadā un 2017. gada Rīgas domes vēlēšanās. Tāpat vēlētāju atbalstu nesaņēma 13. Saeimas vēlēšanās 2018. gadā, pārstāvot apvienības "Jaunā Vienotība" sarakstu. Šajā pašā gadā U. Rotbergs kļuva par Rīgas domes deputātu Ineses Andersones vietā, kura devās bērna kopšanas atvaļinājumā (ieņēma amatu līdz 2019. gada rudenim, kad kolēģe atgriezās domes sastāvā). Kandidēja 2019. gada Eiropas Parlamenta vēlēšanās no "Jaunās Vienotības" saraksta, taču netika ievēlēts. 2020. gada ārkārtas domes vēlēšanās atkal ievēlēts Rīgas domē. 2021. gada oktobrī U. Rotbergs kļuva par "Jaunās Vienotības" domes frakcijas vadītāju (pārņēma Kārļa Šadurska amatu, kurš uzsāka darbu 13. Saeimā).

2022. gadā ievēlēts 14. Saeimā, pārstāvot apvienības "Jaunā Vienotība" sarakstu. Kandidēja 2024. gada Eiropas Parlamenta vēlēšanās no apvienības "Jaunā Vienotība" saraksta, taču netika ievēlēts.

U. Rotbergs apbalvots ar Baltijas Asamblejas medaļu (2012), un Nīderlandes Karalisko "Gouden Ark" ordeni (1997).

## Mākslinieciskā darbība
Spēlējis Juri Ozolu "Piena Svētku" zinātniskās fantastikas īsfilmā "Laura un Vineta".

## Atsauces

## Ārējās saites
* Ja es būtu vides ministrs… Politika.lv
* Uģis Rotbergs: Mežkopība ir pārvērtusies par reliģiju Meži.lv
* Es aizstāvu tos, kas nav vēl dzimuši Vides Vēstis
* Grozījumi Ministru kabineta 2005.gada 5.oktobra rīkojumā Nr.655 „Par koku ciršanas maksimāli pieļaujamo apjomu 2006.—2010.gadam” Vides fakti
* Daba ir mūsu statūtkapitāls, kuru pamazām zogam paši sev Vides Vēstis
Tukuma pilsētai un novadam

**Tukuma pilsētai un novadam** ir 2004. gada 20. aprīlī izveidota reģionālā partija, kas vadīja Tukuma novada domi līdz 2019.gada 19.decembrim, kad atkāpās tās mērs Ēriks Lukmans. 

## Vēsture
Partija tika izveidota pirms 2005. gada pašvaldības vēlēšanām. Tās vadītājs kopš izveidošanās ir Juris Šulcs. 2005. gada pašvaldību vēlēšanās partija ieguva 6 no 11 deputātu vietām Tukuma pilsētas padomē. Arī vairākos pagastos partijas biedri guva vēlētāju atbalstu, kas ļāva iegūt vietas pagastu padomēs. Pūres, Slampes un Sēmes pagastos partijas Tukuma pilsētai un novadam pārstāvji kļuva par pagasta padomju vadītājiem. 

2009. gada jūlijā bija jāstājas spēkā jaunajam administratīvajam iedalījuma. Partija 2009. gada jūnija pašvaldību vēlēšanās startēja Tukuma novadā, kur spēja iegūt 58,95% vēlētāju atbalstu, iegūstot 11 no 17 deputātu vietām. 6. jūlijā Šulcu ievēlēja par Tukuma novada domes priekšsēdētāju. 

2010. gada februārī politiskā apvienība Vienotība piedāvāja partijai Tukuma pilsētai un novadam sadarboties, kandidējot 10. Saeimas vēlēšanās. Maija beigās partija piekrita sadarboties ar Vienotību, tomēr vēlēšanās savus kandidātus neizvirzīja.

2018. gadā kopā ar citām reģionālajām partijām un partiju "Vienotība" izveidoja partiju apvienību "Jaunā Vienotība".

2021. gada Tukuma novada domes vēlēšanās partija ieguva 2 no 19 deputātu vietām Tukuma novada domē.

2025. gada Tukuma novada domes vēlēšanās partija ieguva 4 no 19 deputātu vietām Tukuma novada domē.

### Pašvaldību vēlēšanas

## Iepriekšējie logo

## Atsauces

## Ārējās saites
*
2011. gada F1 sezona

**2011. gada F1 sezona** bija 62. Formula 1 sezona. Tajā piedalījās 13 komandas, kas sacentās 19 posmos, jo Bahreinas posms nemieru dēļ tika atcelts. Pirmo reizi F1 sacīkstes tika aizvadītas Indijā — Lielās Noidas trasē. Pēc *[[Bridgestone]]* kompānijas aiziešanas no F1, *[[Pirelli]]* pārņēma riepu piegādes visām čempionāta komandām. Par uzvarētāju kopvērtējumā otro sezonu pēc kārtas kļuva *[[Red Bull Racing]]* pārstāvošais vācu pilots Sebastiāns Fetels.

## Komandas un piloti

### Izmaiņas pilotu sastāvā

#### Debitē vai atgriežas F1
* **[[Žeroms d'Ambrosio]]**: debija F1 *[[Virgin Racing]]* sastāvā
* **[[Pauls di Resta]]**: debija F1 *[[Force India]]* sastāvā
* **[[Pastors Maldonado]]**: debija F1 *[[Williams F1|Williams]]* sastāvā
* **[[Serhio Peress]]**: debija F1 *[[Sauber]]* sastāvā
* **[[Narains Kartikejans]]**: atgriežas F1 pēc 5 gadu pārtraukuma *[[Hispania Racing]]* sastāvā
* **[[Niks Heidfelds]]**: atgriežas *[[Renault F1]]* sastāvā, aizstājot smagās traumas guvušo Kubicu

#### Pamet F1
* **[[Lukašs di Grasi]]**: neatjaunoja kontraktu ar *Virgin* komandu un paziņoja ka vairāk gatavosies F1 2012. gada sezonai
* **[[Niko Hilkenbergs]]**: turpinās karjeru *Force India* sastāvā kā testpilots
* **[[Bruno Senna]]**: pēc debijas sezonas pārgāja uz *Lotus Renault* kā testpilots
* **[[Sakons Jamamoto]]**: turpina karjeru kā testpilots *Virgin* komandā

#### Izmaiņas pēc sezonas sākuma
* **[[Pedro de la Rosa]]**: *Sauber* komandas sastāvā aizstāja Peresu (kurš pēc Monako GP kvalifikācijā piedzīvotās avārijas sūdzējās par sliktu pašsajūtu) Kanādas GP
* **[[Daniels Rikardo]]**: 30. jūnijā *HRT* komanda paziņoja ka *Scuderia Toro Rosso* testpilots Rikardo aizstās Kartikejanu uz atlikušajiem posmiem izņemot Indijas GP nodrošinot iespēju *Scuderia Toro Rosso* komandai pārbaudīt Rikardo spējas F1 klasē
* **[[Karuns Čandhoks]]**: Vācijas GP laikā aizstāja *Lotus* pilotu Jarno Trulli
* **[[Bruno Senna]]**: 24. oktobrī *Renault* komanda paziņoja par līguma laušanu ar Haidfeldu, jo tas nebija spējis attaisnot uz viņu liktās komandas cerības aizstājot Kubicu un viņa vietā paaugstināja komandas testpilotu Bruno Sennu

## Kopvērtējums un rezultāti

### Sacīkstes

Sakarā ar nemieriem Bahreinā pirmais sacīkšu posms tika atcelts, taču 3. jūnijā FIA atjaunoja Bahreinas posmu sacīkšu kalendārā — tas tiks aizvadīts Indijas GP vietā, pārbīdot Indijas debijas sacīkstes uz kalendāra pašām beigām. Tomēr nedēļu vēlāk ņemot vērā komandu un sabiedrības pretestību pret izmaiņām kalendārā un neskaidro situāciju Bahreinā, Bahreinas posma rīkotāji atsauca savu dalību 2011. gadā, paziņojot ka gaidīs fanus un komandas uz nākāmās sezonas pirmo posmu, kas paredzēts tieši Bahreinā.

**Atsauces:**

### Pilotu kopvērtējums

### Komandu kopvērtējums

† Braucējs nefinišēja, bet tiek klasificēts jo paveica vismaz 90% distances.

## Atsauces

## Ārējās saites
* F1 oficiālā mājaslapa
Dienvidaustrālija

**Dienvidaustrālija** () ir viens no Austrālijas štatiem. Izvietojies valsts dienvidos un ir vienīgais štats, kas robežojas ar visiem citiem kontinentālajiem štatiem: austrumos ar Viktoriju un Jaundienvidvelsu, ziemeļaustrumos — ar Kvīnslendu, ziemeļos — ar Ziemeļu teritoriju, bet rietumos — ar Rietumaustrāliju. Dienvidos to apskalo Lielais Austrālijas līcis. No sešiem Austrālijas štatiem Dienvidaustrālija pēc platības ir ceturtais lielākais, bet pēc iedzīvotāju skaita - piektais lielākais. Dienvidaustrālijā dzīvo aptuveni 1,62 miljoni iedzīvotāju, no kuriem aptuveni 80% mīt štata administratīvajā centrā Adelaidē.

## Ekonomika
Štata ekonomikas pamatā ir lauksaimniecība, ražošana un kalnrūpniecība. Pēdējā laikā valstī aktīvi attīstās finanšu sektors.

Ražošanas nozarei ir svarīga loma štata ekonomikā, nodrošinot 15% no Dienvidaustrālijas IKP un ievērojamu daļu no eksporta. Štatā atrodas automašīnu ražošanas uzņēmumi (44% no visiem valstī saražotajiem automobiļiem 2006.gadā) un to sastāvdaļu ražošana, farmācijas un aizsardzības uzņēmumi (2,1% no IKP, 2002-2003). Dienvidaustrālijas ekonomika ir vairāk orientēta uz eksportu nekā jebkura citā Austrālijas štatā. Eksporta ieņēmumi ir aptuveni 10 miljardi Austrālijas dolāru gadā, kas ir par 8,8% vairāk laika posmā no 2002. līdz 2003. gadam.
## Atsauces

## Ārējās saites
Keisija grēda

**Keisija grēda** () ir ziemeļu-dienvidu virzienā izstiepta nunataku virkne Framnēsa kalnos Antarktīdā. Sastāv no vienas 4 km garas klinšu grēdas ziemeļdaļā un vairākiem atsevišķiem nunatakiem dienviddaļā.

Grēdu 1930. gada 5. janvārī atklāja BANZARE ekspedīcija Daglasa Mosona vadībā un nosauca par godu 16. Austrālijas gubernatoram Ričardam Keisijam (*Richard G. Casey*).

## Atsauces

## Ārējās saites

* Keisija grēdas fotogrāfijas
Kamera

**Kamera** (no  — "istaba") ir noslēgta telpa, istaba; par kameru arī sauc kādu iekārtu, kuras nozīmīga īpašība ir tās noslēgtība no ārējās vides.

Kamera var būt:

* kamera (ierīce)
** fotoaparāts
*** spoguļkamera
*** kompaktkamera
*** digitālais fotoaparāts
** videokamera
** televīzijas kamera
* cietuma kamera
* kamera (anatomija) — dobums organismā vai orgānā
* kamera (politika) — valsts pārvaldes organizācijas forma
In the Wake of Poseidon

***In the Wake of Poseidon*** ir progresīvā roka grupas King Crimson otrais studijas albums. Tas tika izdots 1970. gadā, ierakstīts ar citu grupas sastāvu, bet joprojām esot ļoti līdzīgs skanējumā grupas debijas albumam *[[In the Court of the Crimson King]]*, par ko tika arī mūzikas kritiķu kritizēts. 2010. gadā albumam tika izdots 40. gadu jubilejas izdevums.

## Skaņdarbu saraksts
Visus skaņdarbus sarakstījis Roberts Frips un Pīters Sinfīlds, izņēmumi minēti.
### Pirmā puse
# "Peace — A Beginning" - 0:49
# "Pictures of a City" - 8:03
#* "42nd at Treadmill"
# "Cadence and Cascade" - 4:27
# "In the Wake of Poseidon" - 7:56
#* "Libra's Theme"

### Otrā puse
# "Peace — A Theme" (Frips) - 1:15
# "Cat Food" (Frips/Sinfīlds/Īans Makdonalds) - 4:54
# "The Devil's Triangle" (Frips/Makdonalds) - 11:35
## "Merday Morn"
## "Hand of Sceiron"
## "Garden of Worm"
# "Peace — An End" - 1:53

;Papildu skaņdarbi 30. gadu jubilejas izdevumā
# "Cat Food (Single Version)"
# "Groon (Single B-side)"
Mosona

**Mosona** () ir Austrālijas pastāvīgā polārstacija Antarktīdā. Izvietojusies Mosona krastā Maka Robertsona Zemē nelielā no ledus brīvā oāzē Holmbeja austrumu krastā. Stacija tika uzbūvēta 1954. gadā un nosaukta par godu austrāliešu polārpētniekam Daglasam Mosonam. Mosona ir vecākā Austrālijas polārstacija un vecākā nepārtraukti apdzīvotā polārstacija aiz dienvidu polārā loka.

Mosonas apkārtnē ierīkotas vairākas pastāvīgas vasaras lauka nometnes, daļa no kurām ir piekrastes salās (Bešervēzailenda un Meisiailenda), daļa Framnēsa kalnos.

## Atsauces

## Ārējās saites
Pērkoņkalve (dziesma)

**„Pērkoņkalve”** ir folkmetāla grupas *[[Skyforger]]* dziesma no viņu 2003. gadā izdotā albuma „Pērkoņkalve”.

## Dziesmas tematika
*Skyforger* mājaslapā Pēteris Kvetkovskis dziesmu apraksta šāda:

## Atsauces
Diks Čeinijs

**Ričards Brūss "Diks" Čeinijs** (; dzimis  Linkolnā, Nebraskas štatā, ASV, miris  Vilsonā, Vaiomingas štatā) bija ASV politiķis, 46. ASV viceprezidents (2001—2009) Džordža V. Buša administrācijā. Viņš šajā amatā nomainīja Elu Goru. Pirms tam bijis Aizsardzības ministrs un Baltā nama personāla vadītājs.

## Ārējās saites

* ASV Kongresa profils
Pulicera balva

**Pulicera balva** () ir viena no prestižākajām balvām ASV, ko pasniedz žurnālistikā, literatūrā, mūzikā un dramaturģijā.

Balva tika izveidota pēc ungāru izcelsmes mediju magnāta Džozefa Pulicera, kurš nomira 1911. gadā, atstātā testamenta. Balvas fondam viņš novēlēja 2 miljonus dolāru. Pulicera balva tiek piešķirta saskaņā ar Kolumbijas Universitātes komitejas lēmumu. Balvas piešķiršana notiek kopš 1917. gada, katra gada maija pirmajā svētdienā. Uzvarētāji nominācijā tiek paziņoti jau aprīlī. Komiteja pati nemeklē darbus, respektīvi, kandidāti tiek pieteikti un par katru kandidātu ir jāiemaksā 50 dolāri. Prēmijas, ko piešķir nominācijas uzvarētājam, apmērs ir 10 tūkstoši dolāru. Kopā ar naudas prēmiju žurnālists iegūst arī sertifikātu. Nominācijā *Par kalpošanu sabiedrībai* tiek piešķirta zelta medaļa. Medaļu iegūst laikraksts, bet pašā nominācijā var būt pieminēts arī raksta vai rakstu sērijas autors (autori).

Kopumā ir 21 nominācija. Lielākā daļa nomināciju ir žurnālistikas jomā, precīzāk, 14 nominācijas. Tajās ir iekļautas nominācijas, piemēram, par *Par meistarību*, *Par starptautisko reportāžu*, *Par ziņu fotogrāfiju* un citas. Sešas kategorijas ir literatūras jomā, bet viena mūzikas jomā. Turklāt pastāv arī speciālās balvas dažādās jomās. Visvairāk Pulicera balva piešķirta tādiem izdevumiem kā *[[The New York Times]]*, *[[The Wall Street Journal]]* un *[[The Washington Post]]*. Kopš 2006. gada Pulicera balvu var saņemt arī izdevumi, kas publicēti elektroniskā veidā. Pirmais elektroniskais izdevums tika apbalvots 2010. gadā. Vienīgais latvietis, kas ir ieguvis Pulicera balvu, ir Ēriks Hills.

## Atsauces

## Ārējās saites
Ēriks Hills

**Ēriks Hills** () ir latviešu izcelsmes ASV fotogrāfs, žurnālists, Pulicera balvas laureāts.

## Biogrāfija

Dzimis Oregonas štatā. Hilla māte, kas bija latviete, iemācīja viņam latviešu valodu. Ģimene uzturēja saites ar radiem Latvijā. No 1975. līdz 1979. gadam studējis Stenforda Universitātē starptautiskās attiecības. Pēc tam no 1979. līdz 1980. gadam studējis žurnālistiku Ohaio Universitātē. Pirmā darba pieredze žurnālistikā bija saistīta ar darbošanos Stenforda Universitātes laikrakstā. Pēc studiju pabeigšanas no 1980. līdz 1981. gadam Hills strādāja Kanzasas laikrakstos. Ilgāko laika posmu, četrus gadus, strādāja laikrakstā *Kansas City Star*, kur bija fotogrāfs. Pēc tam pārcēlies uz Aļaskas štatu, kur no 1984. gada strādāja laikrakstā *[[Anchorage Daily News]]*. 1989. gadā par Hilla veidoto rakstu sēriju laikraksts saņēma Pulicera balvu nominācijā *Par kalpošanu sabiedrībai*. 1990. gadā Hills bija Pulicera balvas finālists. Pēc Latvijas valstiskuma atjaunošanas ciemojies Latvijā un uzrakstījis vairākas reportāžas par atjaunotās valsts pirmajām gaitām. Precējies, ģimenē divas meitas.

## Atsauces

## Ārējās saites
* Erik Hill 
* Īsa biogrāfija
Krūzs

**Krūzs** var būt:

* Robijs Krūzs (*Robbie Kruse*) — Austrālijas futbolists (dzimis 1988. gadā);
* Terijs Krūzs (*Terry Crews*) — amerikāņu aktieris, televīzijas raidījumu vadītājs un bijušais amerikāņu futbola spēlētājs (dzimis 1968. gadā);
* Toms Krūzs (*Tom Cruise*) — amerikāņu aktieris un filmu producents (dzimis 1962. gadā).

## Skatīt arī
* Kruss
Penelope Krusa

**Penelope Krusa Sančesa** (; dzimusi  Alkobendasā, Spānijā) ir spāņu aktrise un modele. Aktrises karjeru uzsāka pusaudzes gados. Pirmā filma, kurā viņa filmējās, bija "Šķiņķis, šķiņķis" (*Jamón, jamón*, 1992). Vēl ir filmējusies filmās *[[Open Your Eyes]]*, *[[The Hi-Lo Country]]*, *[[The Girl of Your Dreams]]*, *[[Woman on Top]]*, "Vaniļas debesis" un *[[Blow]]*. Attēlojusi lomu tādā pazīstamā filmā kā "Karību jūras pirāti: Svešajos krastos" (2011).

Par lomu Pedro Almodovara filmā "Atgriezties" (*Volver*, 2006) Krusa tikusi nominēta Amerikas Kinoakadēmijas balvai, Zelta globusa balvai un BAFTA kino balvai, kā arī saņēma Eiropas Kino balvu kā labākā aktrise. Bet par lomu Vudija Allena filmā "Vikija, Kristīna, Barselona" (2008) Krusa saņēma Amerikas Kinoakadēmijas balvu kā labākā aktrise otrā plāna lomā, kā arī BAFTA kino balvu. Tādējādi P. Krusa kļuva par pirmo spāņu aktrisi, kas ir saņēmusi "Oskaru". Vēlreiz Krusa nominēta Amerikas Kinoakadēmijas balvai (arī Zelta globusa balvai) par lomu filmā "Deviņi" (2009). Filmējusies arī tādās filmās kā "Romai — ar mīlestību" (*To Rome with Love*, 2012), "Advokāts" (2013), "Spiegs kļūdas pēc" (*Grimsby*, 2016), "Mīlot Pablo" (*Loving Pablo*, 2017), "Slepkavība Austrumu ekspresī" (2017), "Visiem zināms" (2018), "Spiegu tīkls" (2019), "Sāpes un slava" (2019), "Paralēlās mātes" (2021), "Negaidītas beigas" (2021), "Aģentes 355" (2022) un "Ferrari" (2023).

2010. gada vasarā apprecējusies ar spāņu aktieri Havjeru Bardemu.

## Filmogrāfija

## Ārējās saites
Mosona krasts

**Mosona krasts** () ir Austrumantarktīdas piekrastes daļa Maka Robertsona Zemē Sadraudzības jūras krastā. Stiepjas no Marija monolīta līdz Viljama Skorsbija līcim. Kopējais piekrastes garums ap . Austrumos robežojas ar Larsa Kristensena krastu, rietumos — ar Kempa krastu. Krasta līnija izrobota, daudz sīku klinšainu salu, ievērojamākais ir Kolbeka arhipelāgs. Krasta vidusdaļā iekšzemē paceļas Framnēsa kalni.

Krastu atklāja 1929.-1930. gadu BANZARE ekspedīcija. Nosaukts par godu austrāliešu polārpētniekam Daglasam Mosonam.

Mosona krastā izvietojusies Austrālijas vissezonas polārstacija Mosona, kā arī vasaras stacijas (Bešervēzailenda) un lauka nometnes.

## Atsauces
Nacionālā apvienība

**Nacionālā apvienība** var būt:

* Nacionālā apvienība "Visu Latvijai!"—"Tēvzemei un Brīvībai/LNNK", 2011. gadā izveidota Latvijas politiskā partija;
* Nacionālā apvienība, Latvijas politiskā partija periodā pirms Ulmaņa apvērsuma;
* Nacionālā apvienība (bijusī Nacionālā fronte), Francijas politiskā partija.
Kosmoloģija

[thumb|300px|Tālas [galaktikas]]
**Kosmoloģija** (no , *kosmos* — ‘visums’ un *-λογία*, *-logia* — ‘mācība’) ir zinātnes nozare, kas pēta Visumu, tā attīstību un uzbūvi. Kosmoloģija ir cieši saistīta ar astronomiju, matemātiku, fiziku, ķīmiju, filozofiju. Lai gan termins "kosmoloģija" nav sens (pirmoreiz to lietoja 1730. gadā Kristiāns Volfs darbā *Cosmologia Generalis*), Visuma pētījumus ilgā vēstures laikā ietvēra zinātne, filozofija, ezotērika un reliģija.

Visuma rašanos pēta kosmogonija, lai gan tā daudzos aspektos pārklājas ar kosmoloģiju.

## Mūsdienu kosmoloģija
Mūsdienu zinātniskās kosmoloģijas sākumu parasti saista ar 20. gadsimta sākumā Alberta Einšteina atklāto Vispārīgo relativitātes teoriju, kā arī atklājumiem elementārdaļiņu fizikā.

1920. gados tika noskaidrots, ka Andromedas galaktika nav miglājs Piena Ceļā, bet atrodas tālu no tā. 1922. gadā Aleksandrs Frīdmans publicēja Einšteina vienādojumu risinājumu, pēc kura Visums izplešas no sākotnējās singularitātes. 1929. gadā Edvīns Habls galaktikām atklāja sarkano nobīdi, kas pierādīja Visuma izplešanos.

Inflācijas modelis, kas ir standarta Lielā sprādziena modeļa modifikācija, ir mūsdienu kosmoloģijas pamatkoncepcija.

## Ārējās saites
Fotoaparāts

thumbnail|235px|Dažāda veida fotoaparāti
**Fotoaparāts** jeb **fotokamera** ir ierīce, kas paredzēta fotoattēla iegūšanai. Fotoaparātā uzņemtie attēli tiek saglabāti fotofilmā vai elektroniskā veidā. Mūsdienās vairums fotoaparātu ir digitālās jeb ciparu fotokameras, kas fotoattēlu saglabā digitālā veidā. Fotoaparāts sastāv no gaismas necaurlaidīga korpusa, kurā atrodas fotojutīgais materiāls (fotofilma) vai gaismjutīgais sensors un optiskā sistēma attēla veidošanai. Vairums fotoaparātu satur arī nepieciešamos mehānismus filmas transportēšanai, optiskās sistēmas (objektīva) parametru maiņai, slēdzi, kas atveras uz iepriekš noteiktu laika intervālu, instrumentus attēla raksturlielumu mērīšanai u.c.

## Iedalījums
Fotoaparātus var iedalīt pēc skatumeklētāja uzbūves (spoguļkamerās ar optisku vai elektronisko skatumeklētāju), tālmēra, bez skatumeklētāja (pārsvarā digitālās kompaktkameras), ar duālajām optiskajām shēmas (ar sinhronizētiem objektīviem fotoattēla iegūšanai un skatumeklētājam)), pēc objektīva (ar maināmiem objektīviem, ar fiksētu objektīvu), pēc attēlu veidošanas principa (fotofilmas, digitālie). Divi galvenie fotoaparātu veidi ir spoguļkameras un kompaktkameras.

### Spoguļkameras

thumbnail|Viena no spoguļkamerām
Vairums moderno fotoaparātu ir spoguļkameras ar maināmiem objektīviem. Modernās spoguļkameras arī tiek automatizētas, bet fotogrāfs parasti var brīvāk vadīt uzņemšanas procesu, jo pēc fotogrāfa ieskatiem var mainīt diafragmas atvērumu, slēdža ātrumu, fokusu un citus uzstādījumus.

Spoguļkamerai ir virās iekārts spogulis, kas atstaro ieplūstošo gaismu uz skatu meklētāju un kas pasitas uz augšu, ļaujot gaismai sasniegt filmu ekspozīcijas laikā. Šādi tiek nodrošināts, ka attēls skatu meklētājā ir tieši tāds pats, kāds tiek uzņemts filmā. Spoguļkameras korpusam var pielāgot kādu no atšķirīgiem ļoti daudziem objektīviem, piemēram, platleņķa objektīvu, teleobjektīvu, makroobjektīvu

### Kompaktkameras
Vēl plaši izplatītas ir kompaktkameras, tautā sauktas arī par “ziepju traukiem”.  Kompaktkameras ir vieglas, mazas, maksimāli automatizētas un vienkārši izmantojamas. Tos ir iecienījuši cilvēki, kas neuzskata sevi par fotogrāfiem, bet vēlas, lai būtu viegli lietojami fotoaparāti brīvdienu, viesību, pārrunu un citu notikumu momentuzņēmumiem. Attīstoties viedtālruņu kamerām, pieprasījums pēc kompaktkamerām sarūk.

### Digitālie fotoaparāti
Gan spoguļkameras, gan kompaktkameras var būt digitālas. Moderno digitālo fotoaparātu pamatā ir gaismjutīgs sensors (lādiņpārneses ierīce jeb CCD) attēla veidošanai un mikroprocesori ieplūstošās gaismas un attēla parametru mērīšana, apstrādei un sekojoši fotoaparāta izpildmehānismu parametru uzstādīšanai — atbilstoša diafragmas atvēruma, slēdža ātruma, gaismas jūtības (ISO), krāsu temperatūras un citu parametru ieregulēšanai. Pie attiecīgas programmas tie arī nodrošina zibspuldzes ieslēgšanu vajadzības gadījumā.

## Skatīt arī
* Fotoradars

## Atsauces

## Ārējās saites

*
Raits Černajs

**Raits Černajs** (dzimis , miris ) bija latviešu matemātiķis un politiķis. Bijušais Latvijas Republikas Augstākās Padomes deputāts un Latvijas Valsts kontrolieris.

## Dzīvesgājums
Dzimis  Jelgavas apriņķa Augstkalnes ciemā Elkšņu mājās zemnieka ģimenē. 1948. gadā Černaju ģimene devās uz Lietuvu un tur dzīvoja līdz 1955. gadam. 
Mācījās Ezeres, Annenieku, Ukru, Bērzes skolās. 1972. gadā beidza studijas LVU Fizikas un matemātikas fakultātē matemātikas specialitātē.
No 1972. līdz 1981. gadam strādāja Plānošanas zinātniskās pētniecības institūtā par inženieri, vecāko inženieri un vecāko zinātnisko līdzstrādnieku, tad līdz 1990. gadam par Dobeles rajona Statistikas nodaļas vadītāju. Bijis PSKP biedrs.

Atmodas kustības laikā piedalījās okupācijas simbola — pieminekļa "Tanks" novākšanā un vēsturiskā Dobeles atbrīvošanas pieminekļa atjaunošanā. Ievēlēts par Dobeles rajona padomes deputātu (1989—1992), kur bija Budžeta komisijas vadītājs, rajona padomes valdes loceklis. Latvijas Tautas frontes veidošanas laikā bijis viens no Dobeles LTF grupas dibinātājiem un līdz 1990. gadam bija arī šīs grupas vadītājs, kā arī LTF Dobeles rajona nodaļas valdes loceklis, LTF kongresu delegāts un LTF Domes loceklis.

1990. gada martā kā LTF kandidāts ievēlēts LR Augstākajā Padomē. Strādājis AP Ekonomikas komisijā par sekretāru, vadītāja vietnieku, apakškomisijas vadītāju. Vadījis darba grupas amatniecības, statistikas un grāmatvedības likumu izstrādāšanā. Strādājis pie Amatniecības kameras un Zvērināto revidentu asociācijas izveidošanas. Bijis Amatniecības kameras Prezidija loceklis un Grāmatvedības metodiskās padomes loceklis. Augstākajā Padomē izveidojis 63. Zemessardzes padomnieku rotu. Pēc deputāta pilnvaru izbeigšanās strādājis par Ministru prezidenta padomnieku.

 Saeima uz četriem gadiem ievēlēja Raitu Černaju par Latvijas Valsts kontrolieri.  viņš tika pārvēlēts amatā uz septiņiem gadiem. Černaja vadībā  Valsts kontrole tika uzņemta starptautiskajā augstāko kontrolējošo institūciju organizācijā INTOSAI.  Valsts kontrole kļuva par pilntiesīgu Eiropas valstu augstāko kontrolējošo institūciju starptautiskās organizācijas EUROSAI locekli.

1996. gadā Valsts kontrolē tika izveidots Privatizācijas procesa revīzijas departaments, bet 1997. gada sākumā — Pašvaldību revīzijas departaments. 2000. gadā tika sākts īstenot Valsts kontroles Stratēģiskās attīstības plānu laika posmā līdz 2004. gadam.  tika izveidota Latvijas Republikas Saeimas Publisko izdevumu un revīzijas komisija.

## Apbalvojumi
2000. gadā apbalvots ar III šķiras Triju Zvaigžņu ordeni. Ieguvis arī 1991. gada barikāžu dalībnieka piemiņas zīmi. 1998. gadā iekšlietu ministrs apbalvoja Černaju ar personīgo ieroci.

## Literatūra
* Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

## Atsauces
Frīziskās valodas

**Frīziskās valodas** ir indoeiropiešu saimes ģermāņu apakšgrupas rietumu atzara valodas. Frīziskajās valodās runā frīzu etniskā grupa, kas dzīvo pie Ziemeļjūras Nīderlandes ziemeļos un Vācijas ziemeļrietumos. Tiek lēsts, ka šajās valodās runā aptuveni pusmiljons cilvēku. Valodnieki uzskata, ka frīzisko valodu tuvākā radniecīgā valoda ir skotu valoda, lai gan abu šo valodu grupu runājošie cilvēki nav cieši saistīti. Frīziski runājošie cilvēki ir cieši saistīti ar nīderlandiešu valodā runājošajiem, tādēļ valodā ir atrodami daudzi aizguvumi no nīderlandiešiem.

Pie frīziskajām valodām pieder rietumfrīzu valoda, Saterlandes frīzu valoda un ziemeļfrīzu valoda.
Frīzlande

**Frīzlande** (, ; , ) ir Nīderlandes province, kas atrodas valsts ziemeļos. Frīzlande robežojas ar piecām citām Nīderlandes provincēm — ar Groningenu, Drenti, Overeiselu, Flevolandi un Ziemeļholandi. Ziemeļos to apskalo Vatu jūra un Ziemeļjūra. Frīzlandes administratīvais centrs ir Leuvardena. 2020. gadā Frīzlandē dzīvoja 650 tūkstoši iedzīvotāju. Lielākā daļa no tiem pieder frīzu etniskajai grupai. Frīzlande no citām Nīderlandes provincēm atšķiras ar to, ka tai ir divas oficiālās valodas, tas ir, gan nīderlandiešu valoda, gan rietumfrīzu valoda. Frīzlande aizņem daļu no vēsturiskā Frīzijas reģiona; arī mūsdienās dažos avotos Frīzlande tiek saukta par Frīziju.

Lielākā Frīzlandes pilsēta ir tās administratīvais centrs Leuvardena. Nākamās lielākās Frīzlandes pilsētas ir Drahtena, Snēka un Hērenvēna.

## Administratīvais iedalījums
Kopš  Frīzlande administratīvi sīkāk dalās 18 pašvaldībās (nīderlandiešu un ). Pēc platības lielākā pašvaldība ir Dienvidrietumfrīzlande, bet pēc iedzīvotāju skaita — Leuvardena.

* Ahtkarspelena
* Amelande
* Austrumstelingverfa
* Dantumadiela
* Dienvidrietumflīzlande
* Friske Marena
* Harlingena
* Hērenvēna
* Leuvardena
* Opsterlande
* Rietumstelingverfa
* Shīrmonikoga
* Smalingerlande
* Tershelinga
* Tītjerksteradēla
* Vādūke
* Vlīlande
* Ziemeļaustrumfrīzlande

## Atsauces

## Ārējās saites

*
Viljama Skorsbija līcis

**Viljama Skorsbija līcis** () ir Sadraudzības jūras piekrastes līcis Antarktīdā uz robežas starp Mosona un Kempa krastiem. Līcis ir ap 9 km garš un 5,5 km plats, izvietojies starp Aivstongas pussalu rietumos un Viljama Skorsbija arhipelāgu austrumos. Krastus rietumos un dienvidos veido līdz pat 210 m augstie klinšainie Stilvela pakalni.

Līci 1936. gada februārī atklāja britu ekspedīcija Discovery Investigations ar kuģi *William Scoresby*, par godu kuram arī līcis tika nosaukts.

Līča austrumu krastā atrodas Mosonas polārstacijas vasaras nometne Līdingemdepo.

## Atsauces
Kinoteātris

thumbnail|200px|Kinoteātra zāle.
**Kinoteātris** ir vieta, parasti ēka, kur uz lielā ekrāna tiek izrādītas kinofilmas. Vairums kinoteātru ir komerciāli uzņēmumi, kas ar filmu izrādīšanu cenšas nopelnīt. Kinoteātros parasti ir vismaz viena zāle, kur publika, kas ieradusies skatīties filmas, sēž krēslos. Savukārt, piemēram, brīvdabas kino apmeklētāji var sēdēt arī zālājā vai automašīnā.

Vecākais kinoteātris, kas darbojas arī mūsdienās, ir *Kino Pionier*, kas izveidots 1907. gadā un atrodas Polijas pilsētā Ščecinā.

## Kinoteātri Latvijā
Pirmais kinoteātris Latvijā tika uzcelts Rīgā, Puškina bulvārī (tagad Kronvalda bulvāris) un atvērts 1907. gada septembrī. Tā nosaukums bija "The Royal Vio", taču jau 1908. gada janvārī kinoteātris pārvācās uz Sanktpēterburgu, un telpas drīz ieņēma Huberta Kuka vadītais *Noveau Cirque*.

1914. gadā Rīgā oficiāli bija 15 kinoteātri, savukārt trīsdesmito gadu beigās jau 37. Pēc Otrā pasaules kara to skaits Rīgā bija vien 16, savukārt padomju laikā kinoteātri kļuva par neatņemamu daļu no mikrorajonu plānošanas. 1983. gadā Rīgā pastāvēja šādi kinoteātri:
* Aina — Vaļņu ielā 19
* Aurora — Tilta ielā 1
* Blāzma — Suvorova ielā 67/69
* Daile — K. Barona ielā 31
* Daina — Maskavas ielā 108/110
* 21. jūlijs — K. Marksa ielā 72
* Gaisma — Tallinas ielā 54
* Ilga — Lidoņu ielā 27
* Jugla — Ļeņina ielā 428
* Komjaunietis — Ļeņina ielā 24
* Kosmoss — Pētersalas ielā 18a
* Lāčplēsis — Lāčplēša ielā 52/54
* Liesma — Vienības gatvē 30
* Maska — Prūšu ielā 2
* Maskava — E. Smiltēna ielā 2
* Oktobris — L. Laicena ielā 31
* Palladium — Suvorova ielā 21
* Pionieris — A. Upīša ielā 2
* Rīga — Kirova ielā 61
* Sarkanā ausma — L. Laicena ielā 44
* Sarkandaugava — Duntes ielā 29/31
* Spartaks — Kirova ielā 61
* Teika — 21. jūlija laukums 2
* VEF kinoteātris — Ļeņina ielā 179

Mūsdienās Rīgā darbojas vien 7 kinoteātri:
* *[[Forum Cinemas]]* — 13. janvāra ielā 8, pirmais daudzzāļu kinoteātris ar 14 kino zālēm, kas atklāts 2003. gadā
* *[[Cinamon]]* — Brīvības gatvē 372 (Tirdzniecības parkā "Alfa")
* "Apollo Kino" — Mūkusalas ielā 71 (Modes un izklaides centrā "Rīga Plaza")
* *[[Splendid Palace]]* — Elizabetes ielā 61
* "K-suns" — Elizabetes ielā 83/85
* "Apollo Kino" — Maskavas ielā 257 (Iepirkšanās centrā "Akropole")
* "Kino Bize" — Elizabetes ielā 37

## Atsauces

## Ārējās saites
Kinofilma

[thumbnail|200px|Kinofilmas uzņemšanas laukums [Varšavas ielās]]
**Kinofilma** jeb vienkārši **filma** ir kinematogrāfijas darbs. Kinofilmas var iedalīt pēc dažādiem kritērijiem, piemēram, pēc satura: mākslas filmās jeb spēlfilmās, dokumentālajās filmās, populārzinātniskajās filmās; pēc ilguma: pilnmetrāžas filmās un īsfilmās. Filmas tiek uzņemtas ar kinokamerām, bet izrādītas kinoteātros. Pēc tam filmas var tikt izplatītas DVD ierakstos vai videokasetēs, rādītas televīzijā. Kino pirmsākumos filmas bija bez skaņas (mēmais kino), kā arī melnbaltas (melnbaltais kino), bet mūsdienās gandrīz ikviena filma ir ar skaņu un krāsām.

Vidēji gada laikā visvairāk kinofilmu tiek uzņemtas Indijā (Bolivudā), kas otrajā vietā esošo Ķīnu apsteidz ar vismaz divreiz vairāk uzfilmētajām filmām. Trešajā vietā ir Filipīnas, bet Amerikas Savienotās Valstis (Holivuda) ir ceturtajā vietā. Visu laiku ienesīgākā filma ir "Atriebēji: Noslēgums" (2019), kam seko "Avatars" (2009), bet trešajā vietā ir "Titāniks" (1997).

## Kinofilmu uzņemšana
Filmu uzņemšana sākas ar ideju vai stāstu, uz kuru balstīt filmas sižetu. Tālāk tiek uzrakstīts scenārijs, notiek aktieru proves, dekorāciju izgatavošana un citi sagatavošanās darbi. Tad tiek veidota filmas uzņemšanas komanda, kuru vada režisors, un filmēšanas process var sākties. Filmēšanas process var ilgt no vienas vai vairākām dienām (dažām īsfilmām) līdz pat vairākiem gadiem. Ginesa rekordu grāmatā kā visilgākais filmas uzņemšanas laiks ir fiksēts 31 gads (filma *[[The Thief and the Cobbler]]*). Kad filmēšanas process beidzies, notiek filmas montāža un ieskaņošana.

## Kinofilmu balvas
Viena no prestižākajām balvām, kas tiek piešķirta par kinofilmu veidošanu, ir Amerikas Kinoakadēmijas balva ("Oskars"). Tā tiek piešķirta 24 nominācijās. Par nozīmīgāko nomināciju uzskata  Oskaru par labāko filmu. Ir arī citas prestižas balvas, piemēram, Zelta globusa balva, Britu Kinoakadēmijas balva (BAFTA), Cēzara balva un citas.

## Kinofestivāli
[thumbnail|Kannu kinofestivāla [sarkanais paklājs 2001. gadā]]
Kinofestivālu laikā notiek vairāku kinofilmu izrādīšana vienā vai vairākos kinoteātros, lai noskaidrotu labākās filmas dažādās nominācijās. Viens no slavenākajiem ir Kannu kinofestivāls, kas katru gadu parasti maija mēnesī notiek Francijas pilsētā Kannās. Ne mazāk slaveni ir kinofestivāli, kas katru gadu notiek Venēcijā, Berlīnē, Karlovi Vari, Toronto un citur. Latvijas nacionālais kinofestivāls ir "Lielais Kristaps", kas notiek reizi divos gados. Vēsturiski pirmais kinofestivāls 1932. gadā notika Itālijas pilsētā Venēcijā.

## Kinofilmu žanri

* Animācijas filma
* Asa sižeta filma
* Dokumentālā filma
* Drāmas filma
* *[[Film noir]]*
* Kara filma
* Kinokomēdija
* Kriminālfilma
* Mūzikls
* Mistērijas filma
* Piedzīvojumu filma
* Romantiskā filma
* Šausmu filma
* Trilleris
* Vesterns
* Zinātniskās fantastikas filma

## Skatīt arī
* Kino
* Kinoteātris

## Atsauces
Anja Pēšone

**Anja Sofija Tesa Pēšone** (, izrunā: ; dzimusi  Ūmeo, Zviedrijā) ir bijusī zviedru kalnu slēpotāja.

Piedalījās trijās ziemas olimpiskajās spēlēs (2002, 2006, 2010). Kopumā izcīnījusi 6 medaļas, tai skaitā 2006. gadā Turīnā slalomā tika svinēta uzvara. Pasaules čempionātos ir izcīnījusi 7 zelta, 2 sudraba un 4 bronzas medaļas.

Pasaules kausā debitēja 1998. gada 15. martā Kransmontanā, Šveicē, milzu slalomā. A. Pēšone ir 2003.—2004. un 2004.—2005. gada Pasaules kausa kopvērtējuma uzvarētāja. PK posmos ir izcīnījusi 42 uzvaras.

Karjeru noslēdza pēc 2011.—2012. gada sezonas.

## Atsauces

## Ārējās saites

*
Stīvens Hārpers

**Stīvens Džozefs Hārpers** (; dzimis ) ir Kanādas politiķis. Viņš bija Kanādas premjerministrs no  līdz . Viņš bija Konservatīvās partijas līderis. Stīvens Hārpers kļuva par Kanādas premjerministru pēc viņa partijas uzvaras 2006. gada Kanādas federālajās vēlēšanās. Viņš kļuva par pirmo premjerministru no rekonstruētās Konservatīvās partijas. Pirms tam bija Kanādas parlamenta deputāts. Absolvējis Kalgari Universitāti.

## Ārējās saites

* Kanādas premjerministra oficiālā mājaslapa
Hārpers

**Hārpers** ( — "arfas spēlētājs"; sieviešu dzimtā **Hārpere** vai **Hārpera**) ir angļu, skotu un īru uzvārds, kuru ASV mēdz izmantot arī kā unisex vārdu.

Personas ar šo uzvārdu:

* Stīvens Hārpers (*Stephen Joseph Harper*; 1959) — Kanādas politiķis;
* Bens Hārpers (*Ben Harper*; 1969) — amerikāņu dziedātājs, dziesmu autors;
* Dilliona Hārpere (*Dillion Harper*; 1991) — amerikāņu pornoaktrise.

Personas ar šo vārdu:

* Hārpera Lī (*Harper Lee*; 1926—2016) — amerikāņu rakstniece.

## Skatīt aī
* Hārpere
Matiass Zammers

**Matiass Zammers** (; dzimis  Drēzdenē) ir bijušais Vācijas futbolists un treneris, kurš šobrīd strādā par Vācijas Futbola asociācijas (DFB) tehnisko direktoru. Spēlētāja karjeras laikā viņš spēlēja pussarga pozīcijā, bet vēlākajā karjeras daļā arī kā libero.

1996. gadā viņš tika atzīts par Eiropas Gada futbolistu, par vienu balsi apsteidzot Ronaldu. Šajā gadā viņš aizveda Vācijas izlasi līdz uzvarai Eiropas čempionātā. Viņš tika atzīts par šī turnīra vērtīgāko spēlētāju. Zammers izlasē aizvadīja 74 spēles, 23 no tām Austrumvācijas izlasē un 51 apvienotajā komandā.

## Ārējās saites

* Bundeslīgas statistika fussballdaten.de
Sīpoli

**Sīpoli** (*Allium*) ir amariļļu dzimtas, agrāk liliju dzimtas, viendīgļlapju ģints, kurā pēc dažādu speciālistu domām ietilpst no 260 līdz 980 sugām. Zinātniskais nosaukums *Allium* no latīņu valodas nozīmē ‘ķiploki’. Latvijā savvaļā aug septiņas sugas — kalnu sīpols, krūmāja sīpols, ķiploku sīpols, laksis, maurloks, šķautnainais sīpols un vīnkalnu sīpols. Kā kultūraugus audzē arī dārza sīpolus, ķiplokus un puravus.

## Atsauces

## Ārējās saites
Tokio Hotel

**Tokio Hotel** ir poproka grupa no Vācijas. Grupa 2001. gadā dibināja tās vokālists Bills Kaulics, ģitārists Toms Kaulics, bundzinieks Gustavs Šēfers un basģitārists Georgs Listings. Grupas vairāki ieraksti ir ierindojušies Vācijas topu pirmajās vietās. Grupa ir ieguvusi 3 MTV Europe Music balvas. Kopumā tā ir izdevusi septiņus studijas albumus: *[[Schrei]]*, *[[Schrei - so laut du kannst]]*, *[[Zimmer 483]]*, *[[Scream (albums)|Scream]]*, *[[Humanoid]]*, *[[Best Of (albums)|Best Of]]* (divi pēdējie albumi tika izdoti gan angļu, gan vācu valodā).

## Ārējās saites

* Oficiālā mājaslapa
Sapropelis

**Sapropelis** (no  (*sapros*) — 'satrūdējis, sapuvis' un  (*pēlos*) — 'māls, dubļi') ir organogēni nogulumi saldūdens krātuvēs, kur ir stāvošs ūdens, un purvos zem kūdras slāņa.

Nogulumi veidojas no ūdensaugu un dzīvnieku organismu atliekām, kurām klāt ir piejaukušās minerāldaļiņas. Nogulumu slāņa biezums var variēt no desmit centimetriem līdz desmit metriem. Kopumā organiskās vielas sastāda līdz 95%. Par minerāldaļiņām kalpo smiltis, māls, aleirīti, kā arī kalcija karbonāts. Krāsa parasti ir tumša, olīvbrūna, pelēka vai zaļgana, bet pats sapropelis pēc savas konsistences ir želejveidīgs. Sapropelī ir atrodamas daudzas bioloģiski aktīvas vielas, piemēram, vitamīni, hormoni. Tikko iegūtā sapropelī ir daudz ūdens, bet pēc izkaltēšanas tas vairs praktiski neizmirkst.

Iegūto sapropeli var pielietot dažādās nozarēs, piemēram, lauksaimniecībā, medicīnā, ķīmijā, būvmateriālu ražošanā, rūpniecībā un citur. Lauksaimniecībā sapropeli izmanto augsnes ielabošanai, respektīvi, ar tā palīdzību gan veic mēslošanu, gan arī uzlabo pašas augsnes kvalitāti. Šādos gadījumos to nereti sajauc ar kūdru. Tāpat lauksaimniecībā to var izmantot kā lopbarības piedevu. Rūpniecībā no tā var iegūt arī šķidru degvielu, darvu, piķi.

Sapropelis ir sastopams lielākajā daļā Latvijas ezeru un daudzos purvos. Pēc aprēķiniem, Latvijā ir ap 2,5 miljardiem m<sup>3</sup> sapropeļa.

## Atsauces

## Ārējās saites

* Ludzā uzsākti pirmie mēģinājumi sapropeļa iegūšanai. Latgales Reģionālā Televīzija
Labība

thumb|right|240px|Mieži, auzas un pārtikas produkti, kas izgatavoti no labības
**Labība** jeb **graudaugi** ir graudzāļu dzimtas kultūraugi, kurus kultivē, lai iegūtu to ēdamās sēklas jeb graudus. Graudaugi aug lielākās platībās un dod vairāk pārtikas enerģijas par citiem pārtikas veidiem pasaulē. Graudaugi ir bagāti ar vitamīniem, minerālvielām, ogļhidrātiem, taukiem un olbaltumvielu. Kad tos rafinē, noņemot klijas un dīgļus, atlikusī endosperma satur galvenokārt ogļhidrātus, zaudējot lielu daļu citu uzturvielu.

Par pseidolabību sauc tādus augus, kuri botāniski nepieder graudzāļu dzimtai, taču to sēklas vai augļus, līdzīgi kā labību graudus, atsevišķi vai kopā ar graudiem vēsturiski izmanto putru un dažādu maizes izstrādājumu gatavošanā.

## Iedalījums

Visas labības var iedalīt 2 grupās:
*1. grupas jeb t.s. īstajā labībā (rudzi, kvieši, mieži, auzas un tritikāle), ko galvenokārt audzē mērenā klimata joslā. Atkarībā no augšanas perioda, tām var būt gan vasarāju, gan ziemāju formas.
*2. grupas jeb t.s. prosveida labībā (rīsi, kukurūza, prosa un sorgo), ko lielākoties audzē siltāka klimata joslās un kam pastāv tikai vasarāju formas.

Latvijā, atbilstoši klimatiskajiem apstākļiem, audzē ziemas rudzus, ziemas kviešus, tritikāli un nelielā daudzumā arī ziemas miežus, bet no labības vasarāju formām — vasaras kviešus un vasaras auzas.

## Ieguve
Labības ieguves apjomi pasaulē pēc 2003. gada datiem:

Kukurūza, rīsi un kvieši sastāda 87 % no visas pasaules labības ieguves un 43 % no visām pārtikas kalorijām 2003. gadā, un to apjomi kopš 1060. gada ir būtiski auguši. Savukārt auzu un rudzu apjomi ir kritušies.

## Atsauces

## Ārējās saites
Bīverleika

**Bīverleika** (, oficiāli: *Prince Charles Mountains - Beaver Lake*) ir Austrālijas vasaras sezonas polārstacija Antarktīdā. Izvietota Eimerija oāzē Prinča Čārlza kalnu austrumu pakājē Bīvera ezera rietumu krastā Pagodromas aizas ziemeļu malā. Ierīkota 1995. gada janvārī. Sastāv no četriem stiklaplasta *Apple Hut* tipa mājokļiem un spēj nodrošināt 10 cilvēku uzturēšanos. Stacija tiek izmantota Prinča Čārlza kalnu un Eimerija šelfa ledāja izpētes programmās.

## Atsauces

## Ārējās saites
* Bīverleikas fotogrāfija
Liks Burdons

**Liks Burdons** (; dzimis  Šipiganā, Kanādā, miris  Lamekā, Kanādā) bija profesionāls kanādiešu hokejists, spēlēja aizsarga pozīcijā. Savas karjeras laikā spēlēja NHL kluba Vankūveras "Canucks" sastāvā, kas viņu 2005. gada NHL draftā izraudzījās ar kopējo 10. kārtas numuru. NHL kopumā aizvadījis 36 spēles, vēl spēlēja "Canucks" fārmklubā Manitobas "Moose".

L. Burdons mira 21 gada vecumā, kad savā dzimtajā reģionā viņš ar motociklu ietriecās traktorā.

Pirms profesionālās karjeras sākuma Burdons vairākas sezonas aizvadīja dažādos QMJHL klubos.

## Atsauces

## Ārējās saites
*
* NHL profils 
* The Internet Hockey Database profils
Braians Adamss

**Braians Gajs Adamss** (; dzimis  Kingstonā, Kanādā) ir kanādiešu dziedātājs, dziesmu autors, mūziķis, fotogrāfs. B. Adamss par saviem darbiem ir saņēmis vairākas balvas un ir ticis nominēts vairākām balvām, ieskaitot 18 iegūtās Žino balvas 56 nominācijās, tai skaitā 2000. gadā viņš saņēma balvu kā labākais vīrietis-vokālists. Tāpat ir ticis nominēts 15 ''Grammy'' balvām. Ieguvis vienu *Grammy* balvu nominācijā "Labākā dziesma, sarakstīta kinofilmai vai televīzijai" par dziesmu *"(Everything I Do) I Do It For You"* filmai "Robins Huds, zagļu princis" (*Robin Hood: Prince of Thieves*, 1991). Par šo dziesmu ticis nominēts arī Amerikas Kinoakadēmijas balvai, tomēr to neieguva. Vēl divas reizes nominēts Amerikas Kinoakadēmijas balvai par dziesmām filmās "Dons Žuans de Marko" (1994) un *[[The Mirror Has Two Faces]]* (1996).

B. Adamss ir ieguvis Kanādas un Britu Kolumbijas ordeņus par savu ieguldījumu populārās mūzikas attīstībā. Vēl ir pazīstams fotogrāfs. Izdevis 10 studijas albumus: *[[Bryan Adams (albums)|Bryan Adams]]*, *[[You Want It You Got It]]*, *[[Cuts Like a Knife]]*, *[[Reckless]]*, *[[Into the Fire]]*, *[[Waking Up the Neighbours]]*, *[[18 til I Die]]*, *[[On a Day Like Today]]*, *[[Room Service]]*, *[[11 (albums)|11]]*.

## Ārējās saites

* Oficiālā mājaslapa 
*
Džūlija Mankuso

**Džūlija Mankuso** (; dzimusi  Rīno, Nevadā, ASV) ir amerikāņu kalnu slēpotāja. Piedalījās trijās ziemas olimpiskajās spēlēs (, , ). Kopumā izcīnījusi 3 medaļas, tai skaitā 2006. gadā Turīnā milzu slalomā tika svinēta uzvara. Dž. Mankuso ir Olimpisko spēļu medaļām bagātākā amerikāņu kalnu slēpotāja. Pasaules čempionātos ir izcīnījusi 1 sudraba un 2 bronzas medaļas.

Pasaules kausā debitēja 15 gadu vecumā 1999. gada 20. novembrī. Pirmos punktus izcīnīja 2001. gadā.

## Ārējās saites

*
Našvila

**Našvila** () ir ASV Tenesī štata galvaspilsēta un Deividsona apgabala centrs. Tā atrodas Tenesī štata vidienē. Našvila ir galvenais veselības aprūpes, mūzikas, izdevēju, banku kapitāla un transporta centrs štatā, kā arī vairāku universitāšu un koledžu mājvieta.

Našvilā ir apvienotā pilsētas un apgabala valdība, kas sastāv no septiņām mazākām municipalitātēm. Otra apdzīvotākā vieta Tenesī štatā pēc Memfisas. Našvilas metropole ir 1 582 264 cilvēku dzīves vieta, lielākā metropole štatā.

Našvilā bāzētas vairākas sporta komandas, tai skaitā NHL klubs Našvilas "Predators". Vēl šeit ir bāzēti NFL klubs Tenesī "Titans", zemākās beisbola līgas klubs Našvilas "Sounds", ABA klubs *[[Music City Stars]]* un futbola klubs Našvilas "Metros".

Katru gadu pilsētā notiek vairāki kultūras pasākumi, tai skaitā ikgadējais Našvilas filmu festivāls (notiek aprīlī). Vēl tiek rīkots maratons un pusmaratons, tomātu mākslas svētki, mūzikas festivāli.

## Atsauces

## Ārējās saites

* Našvilas oficiālā mājaslapa
Tods Bertuci

**Tods Bertuci** (*Todd Bertuzzi*; dzimis  Sidbarijā, Ontārio, Kanādā) ir bijušais kanādiešu hokejists, uzbrucējs. Karjeras laikā aizvadījis 1159 spēles Nacionālajā hokeja līgā, ilgāko laiku aizvadot Ņujorkas "Islanders", Vankūveras "Canucks" un Detroitas "Red Wings" rindās. 2003. gadā iekļauts līgas simboliskajā izlasē.

## Spēlētāja karjera
1993. gada NHL draftā viņu izvēlējās Ņujorkas "Islanders" ar kopējo 23. kārtas numuru. 2003. gadā Bertuci tika iebalsots NHL sezonas simboliskajā maiņā. Savas NHL karjeras gaitā ir spēlējis Vankūveras "Canucks", Ņujorkas "Islanders", Floridas "Panthers", Anahaimas "Ducks", Kalgari "Flames" un Detroitas "Red Wings" sastāvā.

Kanādas hokeja izlases rindās Bertuci spēlējis 2006. gada olimpisko spēļu turnīrā, kā arī 1998. un 2000. gada Pasaules čempionātos.

### Stīva Mūra incidents
2004. gada 16. februāra spēlē starp "Canucks" un Kolorādo "Avalanche" pretieniku komandas centrs Stīvs Mūrs savainoja T. Bertuci komandas biedru un kapteini Markusu Nēslundu. Tiesnesis šajā situācijā nefiksēja pārkāpumu un tas saniknoja vairākus "Canucks" spēlētājus. Nākamajā "Canucks" un "Avalanche" tikšanās reizē 2004. gada 8. martā T. Bertuci spēles trešajā periodā sekoja Mūram uz ledus, lai sāktu kautiņu. Tā kā Mūrs viņu ignorēja, T. Bertuci paķēra spēlētāju no mugurpuses aiz krekla un nogrūda zemē. Pēc spēles gan T. Bertuci, gan "Canucks" tika piespriesti sodi. T. Bertuci tika diskvalificēts uz 20 spēlēm.

## Privātā dzīve
Tods ir hokejista Tailera Bertuci tēvocis.

## Atsauces

## Ārējās saites
*
Bumba

**Bumba** ir apaļš, parasti sfērisks, bet dažreiz mēdz būt elipsoīds, priekšmets, ko var izmantot vairākos veidos. Tā tiek izmantota spēlēs ar bumbu, kur to spēles dalībnieki met, sit vai sper. Mūsdienās parasti bumbas tiek izgatavotas no gumijas. Pirmie bumbai līdzīgu veidojumu iepazina Amerikas indiāņi.

## Galerija

Attēls:Cricket-ball-red-madeinaustralia.jpg|Kriketa bumba
Attēls:Baseball (crop).jpg|Beisbola bumba
Attēls:Basketball.png|Basketbola bumba
Attēls:Billiards balls.jpg|Biljarda bumbas
Attēls:Brine lax ball.jpg|Lakrosa bumba
Attēls:Sherrin.png|Austrāliešu futbola bumba
Attēls:Tennis_ball_01.jpg|Tenisa bumba
Attēls:Wilson American football.jpg|Amerikāņu futbola bumba
Attēls:Golfball.jpg|Golfa bumbiņa
Attēls:Volleyball.jpg|Volejbola bumba
Attēls:Football (soccer ball).svg|Futbola bumba
Attēls:Bandyball1.jpg|Bendija bumbas